|  |  |  |
| --- | --- | --- |
| Opatrenia vydané Úradom verejného zdravotníctva SR na zamedzenie šírenia ochorenia COVID-19 | [Tlačiť](http://www.uvzsr.sk/index.php?view=article&catid=250:koronavirus-2019-ncov&id=4132:covid-19-zavery-z-rokovania-vlady-sr-a-ustredneho-krizoveho-tabu-sr-povinnos-nosenia-ruok-na-verejnosti-zatvorenie-obchodov-v-nedeu-vyleneny-nakupny-as-pre-seniorov-otvorenie-vybranych-prevadzok-v-obchodnych-domoch-karantenne-opatrenia-a-pod&tmpl=component&print=1&layout=default&page=&option=com_content&Itemid=153) | [E-mail](http://www.uvzsr.sk/index.php?option=com_mailto&tmpl=component&link=8129a67db8e329377120695f53fd1c6a5c92ceb1) |

|  |
| --- |
| Piatok, 03 Apríl 2020 14:00 |
| Aktualizované: 20.4.2020  **Karanténa**  Všetky osoby, ktoré prídu zo zahraničia, pôjdu do povinnej štátnej karantény. Výnimky za jasne stanovených pravidiel platia pre niektoré skupiny – napríklad tehotné ženy, osoby nad 75 rokov, osoby s vážnymi zdravotnými problémami, „pendleri“, vodiči a posádky nákladnej dopravy s cieľom zásobovať SR a podobne. [**Podrobnosti tu:**](http://www.uvzsr.sk/docs/info/covid19/opatrenie_statna_karantena_16_4_2020.pdf)  Vzor potvrdenia o výkone zamestnania [**nájdete tu.**](http://www.uvzsr.sk/docs/info/covid19/vzor_potvrdenia_o_vykone_zamestnanania.rtf)  **Zákaz hromadných podujatí:**  Až do odvolania sa zakazuje organizovanie spoločenských, kultúrnych, športových a podobných podujatí. [**Podrobnosti tu**](http://www.uvzsr.sk/docs/info/covid19/Opatrenie_UVZSR_zakaz_hromadnych_podujati_od_24032020.pdf) a [**tu**](http://www.uvzsr.sk/docs/info/covid19/Opatrenie_schodze_statnych_organov.pdf) a [**bližšie informácie tu.**](http://www.uvzsr.sk/index.php?option=com_content&view=article&id=4082:informacia-k-zakazu-organizova-anusporaduva-hromadne-podujatia-portovej-kulturnej-spoloenskej-i-inej-povahy&catid=250:koronavirus-2019-ncov&Itemid=153)  Zákaz platí aj na omše a ďalšie náboženské obrady. [**Podrobnosti tu.**](http://www.uvzsr.sk/index.php?option=com_content&view=article&id=4079:zdovodnenie-zakazu-svaetych-omi-anusmernenie-ostatnych-cirkevnych-obradov&catid=250:koronavirus-2019-ncov&Itemid=153)  **Rúška:**  Pre všetkých ľudí platí povinnosť mať všade mimo svojho domova zakryté ústa a nos rúškom, šatkou alebo šálom. Táto povinnosť platí aj v prípade, že človek má respirátor, musí byť ešte prekrytý rúškom. Táto povinnosť sa nevzťahuje na deti do dvoch rokov, osoby so závažnou poruchou autistického spektra, vodičov MHD v uzavretých kabínach a ďalších. [**Podrobnosti tu**](http://www.uvzsr.sk/docs/info/covid19/Opatrenie_pre_nosenie_rusok.pdf).  **Zatvorenie obchodov a prevádzok:**  **Predajne**  Otvorené môžu byť:   * obchody s potravinami mäsiarstiev, pekární a zelovocov * drogérie, * lekárne a výdajne zdravotníckych pomôcok. * obchody s potravinami pre dojčatá * obchody so špeciálnymi potravinami * očné optiky * predajne novín, časopisov a tabaku * výdajne e-shopov * čerpacie stanice * galantérie a predajne metrového textilu * predajne a servisy bicyklov * stavebniny, predajne inštalačného a elektroinštalačného materiálu, železiarstva, farby-laky, **ak celková vnútorná predajná plocha prevádzky nepresahuje 2000 m2** * záhradníctva a predajne záhradnej techniky, ak celková vnútorná predajná plocha **prevádzky nepresahuje 2000 m2**   **Zvieratá**  Otvorené môžu byť veterinárne ambulancie aj predajne krmiva pre zvieratá.  **Služby**  Otvorené môžu byť:   * pošty * predajne telekomunikačných operátorov, * stánky s rýchlym občerstvením * jedálne a reštaurácie, ale **len ak jedlo balia zákazníkovi so sebou, do reštaurácií nesmú zákazníci vstupovať** * pobočky bánk, poisťovní a lízingových spoločností * práčovne a čistiarne odevov * pohrebné služby, pohrebiská a krematóriá * stanice technickej a emisnej kontroly, autoservisy a pneuservisy * kľúčové služby * zberné dvory * servisy výpočtovej techniky   Služby môžu poskytovať:   * donáškové služby * taxislužby prepravujúce tovar či predmety; **preprava osôb taxíkmi nie je povolená** * odťahové služby * advokáti, notári, súdni exekútori, správcovia konkurzných podstát, mediátori, dražobníci, rozhodcovia, znalci, tlmočníci a prekladatelia   **Obchodné domy**  Prevádzkovatelia obchodných domov majú zatvorené všetky predajne a prevádzky, ktoré nespadajú do horeuvedených výnimiek.  Podrobnosti a záväzné znenie opatrení k obchodom a prevádzkam [**nájdete tu**](http://www.uvzsr.sk/docs/info/covid19/Opatrenie_UVZ_SR_%20final_uzatvorenie_prevadzok_rezimove_opatrenia_HH_SR_29032020.pdf).  **Opatrenia v otvorených obchodoch:**   * Obchody môžu vpustiť do svojich priestorov len zákazníkov so zakrytým nosom a ústami – rúškom, šatkou, šálom a podobne. * Pri vchode do prevádzky aplikovať dezinfekciu na ruky alebo poskytnúť jednorazové rukavice. * V radoch čakajúcich pred vstupom do obchodu alebo pred pokladňou musia zákazníci dodržiavať odstup minimálne 2 metre. * Počet nakupujúcich v prevádzke v jednom okamihu nesmie prekročiť koncentráciu jeden nakupujúci na 25 m2 z predajnej plochy prevádzky. * Na všetky vstupy do prevádzky obchody musia viditeľne umiestniť oznam o povinnosti dodržiavať vyššie uvedené hygienické opatrenia a oznam o maximálnom počte zákazníkov v jednom okamihu. [**Podrobnosti tu.**](http://www.uvzsr.sk/docs/info/covid19/Opatrenie_UVZ_SR_%20final_uzatvorenie_prevadzok_rezimove_opatrenia_HH_SR_29032020.pdf) * **Od pondelka do soboty je v potravinách a drogériách čas od 9:00 do 12:00 vyhradený pre seniorov nad 65 rokov.** V rámci ochrany ich vlastného zdravia vyzývame na nakupovanie vo vyhradenom čase.   **Obchody zatvorené v nedeľu:**  Všetky obchody a prevádzky služieb, ktoré môžu fungovať, musia mať zatvorené v nedeľu, ktorá je určená ako sanitárny deň.  Zatvorenie v nedeľu neplatí pre:   * veterinárne ambulancie a „pohotovostné lekárne“, * nemocničné lekárne a verejné lekárne, ako aj pre nemocničné lekárne s oddelením výdaja verejnosti, ak v sídle pevného bodu ambulancie pevnej pohotovostnej služby nie je zabezpečený výkon lekárenskej pohotovostnej služby.[**Podrobnosti tu**.](http://www.uvzsr.sk/docs/info/covid19/ZMENA_rezimove_opatrenia_HH_SR_24_3_2020_uzavretie_nedela.pdf)   **Sociálne služby**  Pozastavené sú ambulantné služby zariadení sociálnej starostlivosti. Sú to:   * denné stacionáre, * zariadenia pre seniorov s ambulantnou formou sociálnej služby, * zariadenia opatrovateľskej služby s ambulantnou formou sociálnej služby, * rehabilitačné strediská s ambulantnou formou sociálnej služby, * špecializované zariadenia s ambulantnou formou sociálnej služby, * domovy sociálnych služieb s ambulantnou formou sociálnej služby, * denné centrá (bývalé "kluby dôchodcov") * zariadenia starostlivosti o deti do troch rokov veku dieťaťa (bývalé "detské jasle").   Prikazuje sa verejným a neverejným poskytovateľom sociálnych služieb dôsledne dodržiavať hygienicko-epidemiologický režim. [**Podrobnosti tu.**](http://www.uvzsr.sk/docs/info/covid19/Opatrenie_UVZSR_poskytovanie_socialnych_sluzieb24032020.pdf)  **Zariadenia, ktorý prevádzka je zakázaná:**   * prírodné a umelé kúpaliská * telovýchovno-športové zariadenia * zariadenia starostlivosti o ľudské telo * zariadenia pre deti a mládež vrátane zariadení starostlivosti o deti do 3 rokov veku okrem zariadení sociálnych služieb, zariadení sociálnoprávnej ochrany detí a sociálnej kurately a špeciálnych výchovných zariadení * prevádzky verejného stravovania, ktorými sú cukrárne, bistrá, kaviarne, bary a podobné zariadenia verejného stravovania, **okrem reštaurácií a stánkov s rýchlym občerstvením, ktoré môžu byť otvorené od 6:00 do 20:00** * wellness centrá vrátane bazénov v ubytovacom zariadení * prevádzky zábavného charakteru, ktorými sú napríklad kasína, kiná a iné prevádzky voľnočasového charakteru, napríklad lyžiarske strediská; rekondičné pobyty. Toto opatrenie **neplatí pre prírodné liečebné kúpele a kúpeľné liečebne na základe návrhu lekára**. [**Podrobnosti tu.**](http://www.uvzsr.sk/docs/info/covid19/Opatrenie_UVZSR_pri_ohrozeni_verejneho_zdravia_12.03.2020_prevadzky.pdf)   **Nemocnice a domovy sociálnych služieb**  Nemocnice zakázali návštevy na všetkých lôžkových oddeleniach. Verejní aj súkromní poskytovatelia sociálnych služieb zakázali návštevy klientov. [**Podrobnosti tu**](http://www.uvzsr.sk/docs/info/covid19/Rozhodnutie_zakaz_navstev_nemocnice.pdf).  Nemocniciam a priemyselným podnikom sa odporúča pri vstupe merať telesnú teplotu. [**Podrobnosti tu.**](http://www.uvzsr.sk/index.php?option=com_content&view=article&id=4167:usmernenie-ako-postupova-pri-merani-telesnej-teploty-a-pri-odhaleni-zvyenej-telesnej-teploty-pri-vstupe-do-nemocnic-a-do-priemyselnych-podnikov&catid=250:koronavirus-2019-ncov&Itemid=153)  **Rómske komunity**  Plán riešenia COVID-19 v marginalizovaných rómskych komunitách [**nájdete tu.**](http://www.uvzsr.sk/index.php?option=com_content&view=article&id=4166:plan-rieenia-ochorenia-covid-19-v-marginalizovanych-romskych-komunitach&catid=250:koronavirus-2019-ncov&Itemid=153)  **Potravinové prevádzky**  Všeobecné zásady krízového plánu pre potravinárske prevádzky [**nájdete tu**](http://www.uvzsr.sk/docs/info/covid19/Krizovy_plan_pre_potravinove_prevadzky.pdf).  **Školy**  Na stredných školách sa môžu konať maturitné, prijímacie a ďalšie skúšky. Ich presné vymedzenie a podmienky, za ktorých sa môžu konať, [**nájdete tu.**](http://www.uvzsr.sk/docs/info/covid19/Opatrenie_vynimka_stredne_skoly.pdf)  Lekárske, ošetrovateľské a ďalšie zdravotnícke odbory vysokých škôl budú môcť vykonať záverečné skúšky. Ich presné vymedzenie a podmienky, za akých sa môžu konať, [**nájdete tu.**](http://www.uvzsr.sk/docs/info/covid19/Opatrenia_vynimka_vysoke_skoly_lekarske.pdf)  **Školské jedálne**  Školské stravovacie zariadenia môžu na základe rozhodnutia ich zriaďovateľa pripravovať a vydávať stravu za prísnych hygienických pravidiel odkázaným seniorom a sociálne znevýhodneným deťom. [Podrobnosti tu.](http://www.uvzsr.sk/docs/info/covid19/Opatrenie_UVZSR_priprava_a_vydaj_stravy_02042020.pdf)  **Seniori**  **Vláda SR, Ústredný krízový štáb SR a Úrad verejného zdravotníctva SR zároveň dôrazne vyzývajú seniorov, aby obmedzili dopravu vo vlakoch a obmedzili pohyb po vonku len na nevyhnutné prípady (nákup, venčenie spoločenských zvierat, návšteva zdravotníckeho zariadenia).**  **Seniori patria z pohľadu šírenia ochorenia a možného vzniku vážnych zdravotných komplikácií medzi rizikovú skupinu obyvateľstva.**  **Na uvedené opatrenia je potrebné nazerať ako na jeden z krokov a dôležitých nástrojov, ktorým vieme zamedziť šíreniu ochorenia COVID-19 na Slovensku.**  **Informácie o ochorení**  Usmernenie hlavného hygienika v súvislosti s ochorením COVID-19 (charakteristika ochorenia, definícia osôb v kontakte, kritériá laboratórneho testovania osôb, protiepidemické opatrenia, postupy ukončenia domácej izolácie a pod.) [**nájdete tu.**](http://www.uvzsr.sk/docs/info/covid19/Usmernenie_hlavneho_hygienika_SR_v_suvislosti_s_ochorenim_COVID-19_siesta_aktualizacia..pdf) |